Erik Sabo

Erik Sabo (* 22. november 1991, Šúrovce) je slovenský futbalista na pozícii záložníka a reprezentant Slovenska. Od augusta 2019 pôsobí v cyperskom klube Anorthosis Famagusta FC.

29. októbra 2015 sa stal otcom syna Sebastiána, ktorého porodila jeho priateľka Eliška Potočná.

Klubová kariéra 
Erik Sabo debutoval v profesionálnom futbale v drese FC Spartak Trnava. Do A-tímu sa dostal v júli 2010. Jar 2012 strávil na hosťovaní v TJ Spartak Myjava.

S Trnavou sa predstavil v sezóne 2014/15 v Európskej lige UEFA. V druhom zápase druhého predkola proti gruzínskemu klubu FC Zestafoni skóroval z pokutového kopu, domáca výhra 3:0 zaistila Trnave postup do 3. predkola proti škótskemu klubu St. Johnstone FC. V sezóne 2014/15 nastrieľal 11 ligových gólov. Zahral si aj v Európskej lige UEFA v sezóne 2015/16.

V auguste 2015 prestúpil z Trnavy do gréckeho tímu PAOK zo Solúnu (po vzájomnom dvojzápase v Európskej lige). S PAOKom podpísal štvorročnú zmluvu. 3. decembra 2015 strelil hetrik v zápase gréckeho pohára proti tímu AO Chania a výrazne tak prispel k výhre 6:2.

Reprezentačná kariéra 
Erik Sabo pôsobil v slovenskej futbalovej reprezentácii do 21 rokov.

23. mája 2014 debutoval pod trénerom Jánom Kozákom v A-mužstve Slovenska v priateľskom zápase proti reprezentácii Čiernej Hory (výhra 2:0). Nastúpil v 70. minúte. Na druhý zápas nastúpil o tri dni neskôr 26. mája proti domácemu Rusku (porážka 0:1).

So slovenskou reprezentáciou zažil na jeseň 2015 postup na EURO 2016 vo Francúzsku. Bol to prvý historicky postup na európsky šampionát pre Slovensko.

Reprezentačné zápasy

Referencie

Externé odkazy 
 Profil hráča na Transfermarkt.com
 Profil hráča na National Football Teams.com
 Profil hráča – reprezentačné štatistiky v A-mužstve na eu-football.info
 Profil hráča na int.soccerway.com
 Profil hráča na eurofotbal.cz

Slovenskí futbalisti
Hráči FC Spartak Trnava
Hráči TJ Spartak Myjava
Hráči PAOK Solún
Hráči Çaykur Rizespor
Futbaloví stredopoliari
Osobnosti zo Šúroviec